CELEX: 32015R2317
Language: lt
Date: 2015-12-08 00:00:00
Title: 2015 m. gruodžio 8 d. Komisijos įgyvendinimo reglamentas (ES) 2015/2317 dėl tam tikrų prekių klasifikavimo Kombinuotojoje nomenklatūroje

12.12.2015   
            
            
               LT
            
            
               Europos Sąjungos oficialusis leidinys
            
            
               L 328/55
            
         KOMISIJOS ĮGYVENDINIMO REGLAMENTAS (ES) 2015/2317
   2015 m. gruodžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Buitinė siuvamoji mašina su rankovine platforma ir įmontuotu 70 vatų galios elektros varikliu, kurios pagrindinės detalės – adatos plokštelė, siuvimo pėdelė, ritės laikiklis, reguliatorius, įmontuotas šviesos šaltinis, laidu prijungtas kojinis pedalas ir įvairūs priedai (pvz., ritės, kreipiamieji bėgeliai, adatų rinkinys, dvigubos adatos ir t. t.). Ji sveria apie 7 kg (su varikliu) ir gali atlikti daugiau nei 24 siuvimo programas. Jos vertė didesnė kaip 65 EUR.
                  Šia siuvamąja mašina siuvama viršutiniu ir apatiniu siūlais. Vienas siūlas įveriamas į adatą, o kitas šaudyklės tempiamas apačioje (šaudyklinis dygsniavimas). Šia siuvamąja mašina galima atlikti įvairių rūšių dygsnius, tačiau visi šie dygsniai pagrįsti pirmiau aprašytu principu. Mašina gali tik imituoti apmėtomąjį peltakį ir atlikdama tą pačią operaciją negali nukirpti kyšančio medžiagos krašto.
               
               
                  8452 10 11
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8452, 8452 10 ir 8452 10 11 atitinkančiais prekių aprašymais.
                  Atsižvelgiant į siuvamosios mašinos funkciją, konstrukciją, fizines savybes ir veikimo būdą, ji laikytina tik šaudyklinio dygsnio siuvamąja mašina, priskiriama 8452 10 subpozicijai, nes ja galima atlikti tik šaudyklinio dygsnio principu pagrįstus dygsnius (taip pat žr. Kombinuotosios nomenklatūros paaiškinimų 8452 10 11 ir 8452 10 19 subpozicijų paaiškinimų 1 punkto a dalį).
                  Todėl gaminys klasifikuotinas kaip didesnės kaip 65 EUR vertės tik šaudyklinio dygsnio buitinė siuvamoji mašina, priskiriant KN kodą 8452 10 11.